|  |  |
| --- | --- |
|  |  *See artikkel räägib tänapäeva vallast; 1921 moodustatud valla kohta vaata artiklit Saku vald (1921); varasema valla kohta vaata artiklit Saku vald (Keila kihelkond)* |

---

**Saku vald** on kohaliku omavalitsuse üksus Eestis Harju maakonna keskosas. 

Saku vald piirneb läänes Saue valla, idas Kiili ja Kose valla, põhjas Tallinna linna ja lõunas Kohila vallaga. Saku valla territoorium (170 km²) piirneb läänes Tallinna–Pärnu–Ikla ja idas Tallinna–Rapla–Türi maanteega. Saku alevikku läbib Vääna jõgi, valla lõunapiiril voolab Keila jõgi. Saku vallas on 2 alevikku ja 20 küla, kus elab kokku 9679 elanikku (28.06.2017 seisuga). Valla keskus on Saku alevik. 

Vald moodustati 1866. aastal, kuid liideti 1890 Saue vallaga. Samuti eksisteeris see aastatel 1921–1939. Vallaõigused taastati 16. jaanuaril 1992. Juulis 1993 eraldati Saku vallast Kiili vald.

Asustus
-------

### Alevikud

Kiisa, Saku.

### Külad

Saku vallas on 19 küla: Juuliku, Jälgimäe, Kajamaa, Kasemetsa, Kirdalu, Kurtna, Lokuti, Metsanurme, Männiku, Rahula, Roobuka, Saue, Saustinõmme, Sookaera-Metsanurga, Tagadi, Tammemäe, Tõdva, Tänassilma, Üksnurme.

Rahvastik
---------

| Aasta | Arvestuslik rahvaarv1. jaanuari seisuga Statistikaameti andmetel | Rahvastikuregistri järgi |
| --- | --- | --- |
| 2001 | 7323 |  |
| 2002 | 7322 |  |
| 2003 | 7342 |  |
| 2004 | 7372 |  |
| 2005 | 7388 |  |
| 2006 | 7420 |  |
| 2007 | 7442 | 8196 |
| 2008 | 7464 |  |
| 2010 | 7559 |  |
| 2011 | 9913 |  |
| 2017 |  | 9679 |

Vaatamisväärsused & turimisobjektid
-----------------------------------

* Saku Mõis
* Männiku wakepark & discgolfi rada
* Vembu-Tembumaa
* Kurtna mootorrattamuuseum
* Saku Spordikeskus
* Metsanurme külakeskus
* Rehe küün

Valitsemine
-----------

2015. aastal võttis Saku vallavolikogu vastu pöördumise Eesti valitsuse poole, milles deklareeritakse, et Saku vald keeldub pagulasi vastu võtmast.

### Vallavanemad ja volikogu esimehed

Aastatel 1993–1999 oli vallavanem Arvo Pärniste ja volikogu esimees Tarmo Pajus.

1999–2002 oli vallavanem Arvo Pärniste, volikogu esimees Lemmi Oro.

2002–2005 oli vallavanem Sven Kesler, volikogu esimees Marek Linnutaja.

2005–2009 oli vallavanem Arvo Pärniste, volikogu esimees Lemmi Oro.

2010–2014 oli vallavanem Kuno Rooba

2009–2013 oli volikogu esimees Marianne Rande

16.01.2014 – 18.09.2014 oli vallavanem Janeck Leppik

19.09.2014–16.10.2014 oli vallavanema ülesannetes abivallavanem Andi Einaste

16.10.2014 - 31.12.2017 oli vallavanem Tiit Vahenõmm

2013-2017 oli volikogu esimees Tanel Ots

Alates 01.01.2018 on vallavanem Marti Rehemaa

Alates 26.10.2017 on volikogu esimees Tiit Vahenõmm

Sümbolid
--------

1993. aastal võeti kasutusele Priit Herodese kavandatud Saku valla lipp ja vapp. Valla vapil on rohelise kilbi peal kolm hõbedast adratera ja õllekapp. Valla lipul on kujutatud ainult adraterad.

Saku valla tunnuslause on "Läbi rohelise akna". Samuti on vallal oma logo.

Tunnustus
---------

2004. aastal tunnistati Saku vald Eesti kõige peresõbralikumaks vallaks.[*viide?*]

Sõprusomavalitsused
-------------------

Saku vallal on 7 sõprusomavalitsust:

* Saku linn Jaapanis, alates 1. maist 2007.
* Ylöjärvi linn Soomes
* Liperi vald Soomes
* Sundi vald Soomes
* Strängnäsi vald Rootsis
* Kandava vald Lätis
* Türi linn Eestis

Viited
------

1. ↑  Maakatastri statistika, vaadatud 19.03.2020.
2. ↑  Statistikaamet, vaadatud 30.07.2023.
3. ↑  Eesti haldus- ja asustusjaotuse klassifikaator, vaadatud 19.03.2020.
4. ↑  RT I 1993, 52, 732
5. ↑  Statistikaameti koduleht
6. ↑  Saku valla koduleht  1. jaanuari seisuga
7. ↑  Saku vallavolikogu keeldus osalemast pagulaste ja põgenike vastuvõtmises ERR 22. juuni 2015
8. ↑  Eesti ja Jaapan 24. mai 2007, Tallinna lauluväljak (vaadatud 31.01.2018)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Saku vald** |

* Saku valla koduleht
* "Saku vald 150" film


Harjumaa vapp
Harju maakonna omavalitsusüksused

**Linnad:** Keila **·**  Loksa **·**  Maardu **·**  Tallinn  

**Vallad:** Anija **·**  Harku **·**  Jõelähtme **·**  Kiili **·**  Kose **·**  Kuusalu **·**  Lääne-Harju **·**  Raasiku **·**  Rae **·**  Saku **·**  Saue **·**  Viimsi